Chiesa Anglicana

La Chiesa Anglicana (nglisi: Church of England; latinu: Anglicana Ecclesia) è lu nomu ca pigghiau la Chiesa d'Inghilterra doppu la siparazzioni di la Chiesa Cattòlica, abbinuta nta lu seculu XVI, sutta lu regnu di Enricu VIII.
Lu tèrmini latinu esistìa puru prima di la riforma prutistanti e si rifirìa a la chiesa cattòlica nglisi, accussì comu la chiesa francisi era chiamata Gallicana Ecclesia. 

Doppu lu scisma, la Chiesa Anglicana assumìu na particulari so fisiunumìa duttrinale e organizzativa.
Attualmenti la Chiesa Anglicana si cumponi di li dui pruvinci di Canterbury e di York, a li quali fannu rifirenna tutti li diòcesi nglisi. L'arcivìscuvu di Canterbury havi lu primatu supra tutta la cumunioni anglicana, furmata di ddi chiesi prutistanti prisenti nta lu munnu (suprattuttu di li paisi di lu Commonwealth) ca si prufèssanu anglicani.

Catigurìa:Riliggiuni
Catigurìa:Cristianèsimu